สำหรับความหมายอื่น ดูที่ ค็อมร์ (แก้ความกำกวม)
**ค็อมร์** (อาหรับ: خمر) เป็นคำศัพท์ภาษาอาหรับที่แปลว่าไวน์; (รูปพหุพจน์ **คุมูร** (อาหรับ: خمور) อธิบายเป็นเครื่องดื่มแอลกอฮอล์, สุรา)[*แหล่งอ้างอิงอาจไม่น่าเชื่อถือ*] ในนิติศาสตร์อิสลาม อิงถึงสารที่ต้องห้าม และความหมายทางวิชาการจะขึ้นอยู่กับสำนักกฎหมาย นักกฏหมายจากมัซฮับมาลิกี, ชาฟิอี และฮันบะลีมีมุมมองเป็นความหมายทั่วไปของน้ำเมาที่ทำมาจากองุ่น, อินทผลัม และวัตถุดิบที่คล้ายกัน ส่วนฮะนะฟีจะกล่าวถึงเครื่องดื่มในวงแคบกว่าอันแรก ล่วงเวลาผ่านไป นักกฎหมายบางคนจัดให้ของมึนเมาอื่น ๆ เช่น ฝิ่นกับคัตเป็น *ค็อมร์* ตามฮะดีษที่กล่าวว่า: 

> ท่านศาสดากล่าวว่า: *ทุก ๆ ของมึนเมาเป็นค็อมร์ และทุก ๆ ค็อมร์นั้นฮะรอม (ต้องห้าม)*
> 
> 

ตามธรรมเนียมของศาสดามุฮัมมัดที่ระบุถึงค็อมร์ว่า อาจทำมาจากพืชสองต้น คือ องุ่นและอินทผลัม

นักกฎหมายมุสลิมบางคน (โดยเฉพาะสำนักฮะนะฟี) ถือแนวคิดแบบตรงตัวและห้ามเฉพาะเครื่องดื่มแอลกอฮอล์ที่ทำมาจากองุ่น (หรืออินทผลัม) โดยอนุญาตเครื่องดื่มที่ทำมาจากผลไม้อื่น, เมล็ดธัญพืช หรือน้ำผึ้ง อย่างไรก็ตาม นี่คือความคิดเห็นของคนส่วนน้อยเท่านั้น

กุรอานและฮะดีษ
--------------

กุรอานได้กล่าวถึงการหลีกเลี่ยงแอลกอฮอล์ว่า 

> พวกเขาจะถามเจ้าเกี่ยวกับน้ำเมา (ค็อมร์) และการพนัน จงกล่าวเถิดว่า ในทั้งสองนั้นมีโทษมากและมีคุณหลายอย่างแก่มนุษย์ แต่โทษของมันทั้งสองนั้นมากกว่าคุณของมัน...
> 
> — กุรอาน 2:219, 

> "ผู้ศรัทธาทั้งหลาย! จงอย่าเข้าใกล้การละหมาด ขณะที่พวกเจ้ากำลังมันเมาอยู่ จนกว่าพวกเจ้าจะรู้ สิ่งที่พวกเจ้าพูด..."
> 
> — กุรอาน 4:43, 

> ผู้ศรัทธาทั้งหลาย! ที่จริงสุราและการพนันและแท่นหินสำหรับเชือดสัตว์บูชายัญ และการเสี่ยงติ้ว นั้นเป็นสิ่งโสมมอันเกิดจากการกระทำของชัยฏอน ดังนั้นพวกเจ้าจงห่างไกลจากมันเสียเพื่อว่าพวกเจ้าจะได้รับความสำเร็จ
> 
> — กุรอาน 5:90, 

รายงานจากฮะดีษที่บันทึกโดยอะฮ์มัดว่า อบูมัยซาเราะฮ์กล่าวว่า โองการนี้ถูกประทานมาหลังจากคำขอโดยอุมัรต่ออัลลอฮ์ว่า "โปรดให้ความกระจ่างในการชี้ขาดเกี่ยวกับค็อมร์แก่เราด้วยเถิด!" เนื่องจากอิสลามนำ "สังคมเข้าไปสู่การผิดศีลธรรม" แก่ผู้ที่ค้นหา "มาตรฐานสูงสุดของศีลธรรม" การแบนแอลกอฮอล์อย่างฉับพลันอาจรุนแรงเกินและปฏิบัติไม่ได้

อีกฮะดีษหนึ่ง (จากอับดุลลอฮ์ อิบน์ อุมัร) กล่าวว่า มุฮัมมัดได้กล่าวว่า: 

> "ใครก็ตามที่ดื่มเหล้าในโลกนี้และไม่ได้สำนึกผิดจากสิ่งนี้ เขาจะถูกห้ามจากมันในโลกหน้า" 
> 
> 

### บทลงโทษ

กุรอานไม่ได้กล่าวถึงบทลงโทษของผู้ดื่มของมึนเมา แต่มีในฮะดีษที่มีสายรายงานจากอะนัส อิบน์ มาลิกว่า มุฮัมมัดกำหนดให้เฆี่ยน 40 ที "ด้วยกิ่งปาล์มสองอัน ... สำหรับใครก็ตามที่ถูกกล่าวหาว่าดื่มแอลกอฮอล์". ในขณะที่นักวิชาการชาวซาอุดีอาระเบีย Saalih al-Munajjid กล่าวว่า มีฮะดีษที่บันทึกโดยเศาะฮีฮ์มุสลิม (3281) รายงานจากอะนัสว่า มุฮัมมัดเฆี่ยนคนหนึ่งที่เมาเหล้าด้วยกิ่งต้นปาล์มที่นำใบไม้ออกและรองเท้า

ดูเพิ่ม
-------

* จันทร์เสี้ยวทองคำ
* มอระกู่
* มัยซิร (การพนัน)
* ฝิ่นในประเทศอิหร่าน
* การผลิตฝิ่นในประเทศอัฟกานิสถาน

อ้างอิง
-------

1. ↑  Hans Wehr, J. Milton Cowan (1979). *A Dictionary of Modern Written Arabic* (4th ed.). Spoken Language Services.
2. 1 2 3  Juan Eduardo Campo (2009). "Dietary Rules". ใน John L. Esposito (บ.ก.). *The Oxford Encyclopedia of the Islamic World*. Oxford: Oxford University Press.
3. ↑  Fahd Salem Bahammam. *Food and Dress in Islam: An explanation of matters relating to food and drink and dress in Islam*. Modern Guide. p. 1. ISBN 978-1-909322-99-8.
4. ↑  John Alden Williams (22 July 2010). *The Word of Islam*. University of Texas Press. pp. PT 116. ISBN 978-0-292-78667-7.
5. ↑  John Alden Williams. *Islam*. Library of Alexandria. pp. PT 117. ISBN 978-1-4655-8103-7.
6. ↑  Malise Ruthven (23 October 1997). *Islam: A Very Short Introduction*. Oxford University Press, UK. pp. PT 68. ISBN 978-0-19-154011-0.
7. ↑  อัลกุรอาน 2:219
8. ↑  อัลกุรอาน 4:43
9. ↑  อัลกุรอาน 5:90
10. ↑  Ibn Kathir. "The Gradual Prohibition of Khamr (Alcoholic Drink)". *Quran Tafsir Ibn Kathir*. สืบค้นเมื่อ 23 July 2018.
11. ↑  Azeem, Hafiz Muhammad (17 January 2018). "Theory of Naskh (Abrogation) in Islamic Law". *Hafiz Muhammad Azeem, Advocate*. สืบค้นเมื่อ 22 July 2018.
12. ↑  Abu Amina Elias (10 December 2014). "NOBLE QURAN القرآن الكريم Abrogation and specification in the Quran". *Faith in Allah*. สืบค้นเมื่อ 9 July 2018.
13. ↑  found in Saheeh al-Bukhaari (2295) and Saheeh Muslim (86) according to Saalih al-Munajjid, Muhammad. "20037: What is the punishment for one who drinks alcohol, and are his prayer and fasting valid?". *Islam Question and Answer*. สืบค้นเมื่อ 23 July 2018.
14. ↑  Haider, Murtaza (29 October 2014). "Alcohol consumption in Pakistan: Don't mix sin with crime". Dawn. สืบค้นเมื่อ 24 July 2018.
15. ↑  Saalih al-Munajjid, Muhammad. "20037: What is the punishment for one who drinks alcohol, and are his prayer and fasting valid?". *Islam Question and Answer*. สืบค้นเมื่อ 23 July 2018.
16. ↑  search results, Sunnah.com